ᱚᱢᱟᱞᱟ ᱚᱠᱠᱤᱱᱮᱱᱤ

ᱚᱢᱚᱞᱟ ᱚᱠᱠᱤᱱᱮᱱᱤ (ᱡᱟᱱᱟᱢ ᱑᱒ ᱥᱮᱯᱴᱮᱢᱵᱚᱨ ᱑᱙᱖᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ, ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟᱹ ᱟᱨ ᱥᱟᱶᱛᱟ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱢᱩᱬᱩᱛ ᱞᱮᱠᱟᱛᱮ ᱛᱟᱢᱤᱞ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ, ᱱᱚᱶᱟ ᱥᱟᱶᱛᱮ ᱛᱮᱞᱩᱜᱩ, ᱦᱤᱱᱫᱤ, ᱢᱟᱞᱟᱭᱟᱞᱚᱢ ᱟᱨ ᱠᱚᱱᱱᱚᱲ ᱯᱟᱹᱨᱥᱤ ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱫᱚ ᱑᱙᱘᱖ ᱠᱷᱚᱱ ᱑᱙᱙᱒ ᱦᱟᱹᱵᱤᱡ ᱛᱟᱢᱤᱞ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱢᱤᱫ ᱢᱩᱬᱩᱛ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ ᱟᱨ ᱛᱟᱢᱤᱞ ᱥᱟᱶᱛᱮ ᱮᱴᱟᱜ ᱯᱟᱹᱨᱥᱤ ᱛᱮᱦᱚᱸ ᱟᱭᱢᱟ ᱵᱞᱚᱠᱵᱟᱥᱴᱚᱨ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱫᱚ ᱵᱟᱨᱭᱟ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱚᱠᱷᱤᱱ ᱮ ᱡᱤᱛᱠᱟᱹᱨ ᱟᱠᱟᱱᱟ, ᱡᱮᱞᱮᱠᱟ ᱑᱙᱙᱑ ᱨᱮᱱᱟᱜ ᱯᱷᱤᱞᱢ ᱩᱞᱞᱟᱰᱟᱠᱠᱟᱢ ᱞᱟᱹᱜᱤᱫ ᱥᱚᱨᱮᱥ ᱮᱠᱴᱨᱮᱥ – ᱢᱟᱞᱟᱭᱟᱞᱚᱢ ᱟᱨ ᱒᱐᱑᱒ ᱨᱮᱱᱟᱜ ᱯᱷᱤᱞᱢ ᱞᱟᱭᱤᱯᱷ ᱤᱡᱽ ᱵᱤᱣᱴᱤᱯᱷᱩᱞ ᱞᱟᱹᱜᱤᱫ ᱥᱚᱨᱮᱥ ᱜᱚᱲᱚ ᱮᱠᱴᱨᱮᱥ – ᱛᱮᱞᱩᱜᱩ ᱾ ᱚᱢᱚᱞᱟ ᱫᱚ ᱵᱞᱩ ᱠᱨᱚᱥ ᱚᱯᱷ ᱦᱟᱭᱫᱨᱟᱵᱟᱫᱽ ᱨᱤᱱᱤᱡ ᱥᱚᱦᱚᱫ-ᱛᱷᱟᱯᱚᱱᱤᱭᱟᱹ ᱠᱟᱱᱟᱭ, ᱡᱟᱦᱟᱸ ᱫᱚ ᱦᱟᱭᱫᱨᱟᱵᱟᱫᱽ, ᱥᱤᱧᱚᱛ ᱨᱮ ᱢᱮᱱᱟᱜ ᱢᱤᱫ ᱵᱮ-ᱥᱚᱨᱠᱟᱨᱤ ᱜᱟᱶᱛᱟ (NGO) ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮ ᱡᱤᱭᱟᱹᱞᱤ ᱠᱚᱣᱟᱜ ᱵᱷᱟᱹᱞᱟᱹᱭ ᱟᱨ ᱡᱤᱭᱟᱹᱞᱤ ᱟᱹᱭᱫᱟᱹᱨᱤ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱠᱟᱹᱢᱤᱭᱟᱭ ᱾

 ᱮᱛᱚᱦᱚᱵ ᱡᱤᱭᱚᱱ 
ᱚᱢᱚᱞᱟ ᱫᱚ ᱠᱚᱞᱟᱭᱠᱩᱱᱰᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱟᱱᱟᱢ ᱞᱮᱱᱟᱭ, ᱟᱡ ᱵᱟᱵᱟ ᱫᱚ ᱮᱢ.ᱠᱮ. ᱢᱩᱠᱷᱟᱨᱡᱤ ᱟᱨ ᱟᱭᱳ ᱫᱚ ᱢᱮᱭᱛᱤᱢ ᱠᱚᱱᱱᱳᱞᱤ ᱾ ᱟᱡ ᱵᱟᱵᱟ ᱫᱚ ᱥᱤᱧᱚᱛᱤᱭᱟᱹ ᱱᱟᱹᱣᱠᱟᱹ ᱯᱷᱟᱹᱫᱽ ᱨᱤᱱᱤᱡ ᱢᱤᱫ ᱚᱯᱷᱤᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱭᱳ ᱫᱚ ᱟᱭᱟᱨᱞᱮᱱᱰ ᱨᱮ ᱡᱟᱱᱟᱢ ᱞᱮᱱ ᱠᱮᱛᱷᱚᱞᱤᱠ ᱠᱟᱱᱟᱭ ᱡᱟᱦᱟᱸᱭ ᱫᱚ ᱨᱚᱭᱮᱞ ᱱᱮᱵᱷᱤ ᱨᱮᱭ ᱠᱟᱹᱢᱤ ᱞᱮᱫᱟ ᱾ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱫᱚ ᱪᱮᱱᱱᱟᱭ ᱛᱮ ᱠᱚ ᱩᱪᱟᱹᱲ ᱞᱮᱱᱟ, ᱡᱟᱦᱟᱸᱨᱮ ᱩᱱᱤ ᱦᱟᱨᱟ ᱵᱩᱨᱩ ᱞᱮᱱᱟᱭ ᱾ ᱩᱱᱤᱨᱤᱱ ᱢᱤᱫ ᱵᱚᱭᱦᱟ ᱢᱮᱱᱟᱭᱟ ᱾

ᱚᱢᱚᱞᱟ ᱫᱚ ᱠᱚᱞᱟᱠᱥᱮᱛᱨᱚ ᱯᱷᱟᱣᱩᱱᱰᱮᱥᱚᱱ, ᱪᱮᱱᱱᱟᱭ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ ᱨᱮ ᱵᱮᱪᱞᱚᱨ ᱚᱯᱷ ᱯᱷᱟᱭᱤᱱ ᱟᱨᱴᱥ ᱰᱤᱜᱽᱨᱤ ᱟᱢᱮᱴ ᱟᱠᱟᱫᱟᱭ ᱾ ᱩᱱᱤ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱟᱭᱢᱟ ᱞᱟᱭᱤᱵᱽ ᱯᱨᱚᱜᱨᱟᱢ ᱮ ᱮᱢ ᱟᱠᱟᱫᱟ ᱾ ᱩᱱᱤ ᱫᱚ ᱤᱝᱞᱤᱥ, ᱛᱟᱢᱤᱞ ᱟᱨ ᱛᱮᱞᱩᱜᱩ ᱨᱚᱲ ᱫᱟᱲᱮᱭᱟᱜᱼᱟᱭ ᱟᱨ ᱵᱟᱝᱞᱟ ᱦᱚᱸᱭ ᱵᱩᱡᱷᱟᱹᱣ ᱫᱟᱲᱮᱭᱟᱜᱼᱟ ᱾

 ᱱᱤᱡᱮᱨᱟᱜ ᱡᱤᱭᱚᱱ 
ᱚᱢᱚᱞᱟ ᱫᱚ ᱑᱑ ᱡᱩᱱ ᱑᱙᱙᱒ ᱨᱮ ᱛᱮᱞᱩᱜᱩ ᱮᱠᱴᱚᱨ ᱱᱟᱜᱟᱨᱡᱩᱱ ᱚᱠᱠᱤᱱᱮᱱᱤ ᱥᱟᱶ ᱵᱟᱯᱞᱟ ᱞᱮᱱᱟᱭ ᱟᱨ ᱩᱱᱠᱤᱱᱤᱡ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱚᱠᱷᱤᱞ ᱚᱠᱠᱤᱱᱮᱱᱤ ᱑᱙᱙᱔ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱮᱠᱴᱚᱨ ᱱᱟᱜᱟ ᱪᱚᱭᱛᱚᱱᱭᱚ ᱭᱤᱡ ᱠᱟᱹᱠᱤ ᱟᱭᱳ ᱠᱟᱱᱟᱭ ᱾ ᱩᱱᱠᱩ ᱫᱚ ᱱᱤᱛᱚᱜ ᱦᱟᱭᱫᱨᱟᱵᱟᱫᱽ ᱨᱮ ᱛᱟᱦᱮᱸᱱᱟᱠᱚ ᱾

 ᱠᱟᱹᱢᱤ ᱡᱤᱭᱚᱱ 
ᱴᱤ. ᱨᱟᱡᱮᱱᱫᱚᱨ ᱦᱚᱛᱮᱛᱮ ᱩᱱᱤ ᱯᱷᱤᱞᱢ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱮ ᱢᱟᱱᱟᱣ ᱵᱟᱛᱟᱣ ᱞᱮᱱᱟ, ᱡᱟᱦᱟᱸᱭ ᱫᱚ ᱟᱡ ᱵᱟᱹᱦᱩ ᱩᱥᱟ ᱥᱟᱶ ᱚᱢᱚᱞᱟ ᱛᱟᱠᱚ ᱚᱲᱟᱜ ᱮ ᱥᱮᱱ ᱞᱮᱱᱟ ᱟᱨ ᱟᱡ ᱟᱭᱳ ᱯᱷᱤᱞᱢ ᱨᱮ ᱠᱟᱹᱢᱤ ᱞᱟᱹᱜᱤᱫ ᱮ ᱢᱟᱱᱟᱣ ᱞᱮᱫᱮᱭᱟ, ᱡᱟᱦᱟᱸ ᱫᱚ ᱢᱤᱫ ᱠᱞᱟᱥᱤᱠᱟᱞ ᱯᱷᱤᱞᱢ ᱦᱩᱭᱩᱜᱼᱟ ᱡᱟᱦᱟᱸ ᱨᱮ ᱟᱡᱟᱜ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱛᱟᱦᱮᱸᱱᱟ ᱾ ᱚᱱᱟ ᱯᱷᱤᱞᱢ ᱫᱚ ᱢᱟᱭᱛᱷᱤᱞᱤ ᱮᱱᱱᱟᱭ ᱠᱟᱛᱷᱟᱞᱤ (᱑᱙᱘᱖) ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱦᱤᱴ ᱞᱮᱱᱟ ᱾ ᱯᱷᱤᱞᱢ ᱨᱮᱱᱟᱜ ᱥᱟᱠᱥᱮᱥ ᱛᱟᱭᱚᱢ, ᱩᱱᱤ ᱫᱚ ᱟᱭᱢᱟ ᱛᱟᱢᱤᱞ ᱯᱷᱤᱞᱢ ᱡᱮᱞᱮᱠᱟ ᱢᱮᱞᱞᱟ ᱛᱷᱤᱨᱟᱱᱫᱷᱟᱛᱷᱩ ᱠᱟᱫᱷᱟᱵᱷᱩ (᱑᱙᱘᱖), ᱯᱚᱱᱱᱤᱨ ᱱᱟᱫᱷᱤᱜᱚᱞ (᱑᱙᱘᱖) ᱟᱨ ᱵᱷᱮᱞᱟᱭᱠᱠᱚᱨᱚᱱ (᱑᱙᱘᱗) ᱨᱮ ᱠᱟᱹᱢᱤ ᱞᱮᱫᱟᱭ ᱾ ᱩᱱᱤ ᱫᱚ ᱟᱡᱤᱡ ᱦᱩᱭᱩᱜ ᱠᱟᱱ ᱡᱟᱶᱟᱭ ᱚᱠᱠᱤᱱᱮᱱᱤ ᱱᱟᱜᱟᱨᱡᱩᱱ ᱥᱟᱶ ᱱᱤᱨᱱᱚᱭᱚᱢ ᱟᱨ ᱥᱤᱵᱟ ᱞᱮᱠᱟᱱ ᱦᱤᱴ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫᱟᱭ ᱾ ᱯᱷᱤᱞᱢ ᱩᱞᱞᱟᱰᱟᱠᱠᱟᱢ (᱑᱙᱙᱑) ᱨᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱩᱱᱤ ᱥᱟᱨᱦᱟᱣ ᱮ ᱧᱟᱢ ᱞᱮᱫᱟ ᱾

᱑᱙᱙᱒ ᱨᱮ ᱱᱟᱜᱟᱨᱡᱩᱱ ᱥᱟᱶ ᱵᱟᱯᱞᱟ ᱛᱟᱭᱚᱢ ᱩᱱᱤ ᱫᱚ ᱮᱠᱴᱤᱝ ᱮ ᱵᱟᱹᱜᱤ ᱞᱮᱫᱟ ᱾ ᱒᱐ ᱥᱮᱨᱢᱟ ᱨᱮᱱᱟᱜ ᱵᱮᱵᱷᱟᱫᱽ ᱛᱟᱭᱚᱢ ᱒᱐᱑᱒ ᱨᱮ ᱛᱮᱞᱩᱜᱩ ᱯᱷᱤᱞᱢ ᱞᱟᱭᱤᱯᱷ ᱤᱡᱽ ᱵᱤᱣᱴᱤᱯᱷᱩᱞ ᱥᱟᱶ ᱩᱱᱤ ᱫᱚ ᱨᱩᱣᱟᱹᱲ ᱦᱮᱡ ᱞᱮᱱᱟᱭ ᱾ ᱟᱡᱟᱜ ᱯᱟᱴ ᱞᱟᱹᱜᱤᱫ ᱩᱱᱤ ᱫᱚ ᱒᱐᱑᱓ ᱨᱮ ᱥᱤᱱᱮ 'ᱢᱟ' ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ ᱟᱨ ᱛᱮᱞᱩᱜᱩ ᱛᱷᱚᱠ ᱨᱮ ᱥᱚᱨᱮᱥ ᱜᱚᱲᱚ ᱮᱠᱴᱨᱮᱥ ᱞᱟᱹᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱧᱟᱢ ᱞᱮᱫᱟᱭ ᱾

ᱩᱞᱞᱟᱰᱟᱠᱠᱟᱢ ᱛᱟᱭᱚᱢ ᱒᱕ ᱥᱮᱨᱢᱟ ᱵᱮᱵᱷᱟᱫᱽ ᱠᱟᱛᱮ ᱩᱱᱤ ᱫᱚ ᱥᱤ/ᱳ ᱥᱟᱭᱨᱟ ᱵᱟᱱᱩ ᱥᱟᱶ ᱢᱟᱞᱟᱭᱟᱞᱚᱢ ᱥᱤᱱᱮᱢᱟ ᱛᱮ ᱨᱩᱣᱟᱹᱲ ᱦᱮᱡ ᱞᱮᱱᱟᱭ ᱾

 ᱥᱤᱨᱯᱷᱟᱹ ᱟᱨ ᱢᱟᱹᱱ 
 ᱥᱮᱨᱢᱟ ᱥᱤᱨᱯᱷᱟᱹ ᱥᱤᱨᱯᱷᱟᱹ ᱛᱷᱚᱠ ᱠᱟᱹᱢᱤ ᱚᱨᱡᱚ ᱥᱟᱹᱠᱷᱭᱟᱹᱛ ᱑᱙᱘᱙ ᱥᱤᱱᱮᱢᱟ ᱮᱠᱥᱯᱨᱮᱥ ᱥᱤᱨᱯᱷᱟᱹ  ᱥᱤᱱᱮᱢᱟ ᱮᱠᱥᱯᱨᱮᱥ ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ ᱥᱯᱮᱥᱟᱞ ᱡᱩᱨᱤ  ᱤᱞᱞᱚᱢᱚᱜᱽᱱᱤ ᱱᱟᱪᱪᱟᱛᱷᱤᱨᱟᱢ     ᱑᱙᱙᱑  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱚᱠᱷᱤᱱ  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ – ᱢᱟᱞᱟᱭᱟᱞᱚᱢ  ᱩᱞᱞᱟᱰᱟᱠᱠᱟᱢ    ᱒᱐᱑᱓  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱥᱚᱨᱮᱥ ᱜᱚᱲᱚ ᱮᱠᱴᱨᱮᱥ – ᱛᱮᱞᱩᱜᱩ ᱞᱟᱭᱤᱯᱷ ᱤᱡᱽ ᱵᱤᱣᱴᱤᱯᱷᱩᱞ      ᱥᱤᱱᱮ 'ᱢᱟ' ᱥᱤᱨᱯᱷᱟᱹ  ᱥᱤᱱᱮ 'ᱢᱟ' ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ     ᱒᱐᱑᱓SIIMASIIMA ᱥᱤᱨᱯᱷᱟᱹ ᱥᱚᱨᱮᱥ ᱜᱚᱲᱚ ᱮᱠᱴᱨᱮᱥ – ᱛᱮᱞᱩᱜᱩ᱒᱐᱒᱓ᱚᱠᱮ ᱚᱠᱟ ᱡᱤᱵᱷᱤᱛᱷᱚᱢ᱒᱐᱒᱔  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱚᱠᱷᱤᱱᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱥᱚᱨᱮᱥ ᱜᱚᱲᱚ ᱮᱠᱴᱨᱮᱥ – ᱛᱮᱞᱩᱜᱩ  

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 



ᱛᱷᱚᱠ:᱑᱙᱖᱘ ᱨᱮ ᱡᱟᱱᱟᱢ ᱠᱚ
ᱚᱢᱚᱞᱟ ᱚᱠᱠᱤᱱᱮᱱᱤ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ
ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱟᱹᱢᱤᱭᱟᱹ